Häämatka
Yksinkertaisesti.

 1. On neitonen kaino, armainen,
 mi aamuna sunnuntain
 käy lehdikon varjoon lähtehellen,
 luo kielojen kukkivain,
 ja solmii siellä seppelehen,
 niin tuorehen ja tuoksuvaisen.
 Vaan kenpä lienee neito tuo
 ja kelle hän seppelen suo?

 2. Se neitonen kaino, armainen
 on morsian miekkoisen,
 mi venhossa istuu odotellen
 ja armastaan aatellen.
 Jo rientää neito sulhonsa luo
 ja solmii rintaan kukkaset nuo,
 ja venho pieni kiirehtäin
 nyt rientävi kirkolle päin.

P. J. Hannikainen.

P. J. Hannikainen